Suusatamise jaoks on olulise tähtsusega lumikatte paksus. Käesolevas töös on kasutatud kaht näitajat: lumikatte maksimaalne paksus talve jooksul ja suusalumega päevade arv. Sealjuures suusalumeks on peetud lume paksust vähemalt 10 cm. Lumikatte maksimaalne paksus talve jooksul ulatub poole meetrini ja suusalumega päevade arv sajani. Keskmised näitajad Haanja ja Mauri kohta on toodud tabelites 6 ja 7 ühise perioodi 1963-1996 kohta. Äärmusväärtused on Mauri kohta ära toodud aga kogu 53-aastase vaatlusperioodi kohta.